पोर्चुगलबाट फर्केपछि पासाङ बेलायतमा अझ माथिल्लो स्तरको प्रशिक्षण लिन जाने तयारी गर्नेछन्। त्यसका लागि यही एकाडेमीबाट दुईदेखि तीन जनाले मौका पाउने छन्। मिडफिल्ड र स्ट्राइकरका रुपमा खेल्दै आएका पासाङले त्यो मौका पाए भने बेलायतको नाम चलेको क्लवमै बसेर पुरै समय फुटवल अभ्यासमा खर्चिने छन्। ‘अहिले ५०/५० को सम्भावना छ’ मिङमार भन्छन्, ‘त्यो मौका दिलाउन अभिभावकका तर्फबाट हामी पुरै खट्छौं।’
